Jõgevamaa Päästeteenistuse juubelijalutuskäigul osalesid juhtivad päästetöötajad ning esindajad kõikidest maakonna päästekomandodest. Kõndijate taga sõitis õhupallidega kaunistatud päästeauto Kärmas Katariina. Jõgevamaa Päästeteenistuse direktor Jüri Alandi viibis jalutuskäigul ja ka edasistel pidustustel möödunud sajandi 20 aastatest pärinevas pritsimehemundris, mida kunagi on kandnud Tuletõrje Lääne  divisjoni ülem. Pidupäevakõndijad tegid peatuse Jõgeva linnavalitsuse ees, kus neid tervitas linnapea Ants Paju. Puhkpilliorkester mängis esmakordselt Jõgeval tuletõrjehümni.